Fadal biss jum wieħed għas-summit u l-kunċert dinjin tal-wedgħiet organizzati mill-Kummissjoni u minn Global Citizen. Se jagħqdu flimkien lid-dinja u se jimmobilizzaw aktar finanzjament għall-iżvilupp u għall-użu universali ta' vaċċini, testijiet u trattamenti tal-coronavirus. Il-President tal-Kummissjoni Ewropea, Ursula von der Leyen qalet: “Se nkunu temmejna din il-pandemija biss meta tkun intemmet kullimkien. Għal dan, jeħtieġ li ninvestu fil-produzzjoni ta' vaċċini b'ħeffa u fuq skala mingħajr preċedent. U jeħtieġ li dan il-vaċċin ikun affordabbli. Biċċa xogħol daqs hekk kbira tista' ssir biss jekk id-dinja tingħaqad. Din hija r-raġuni għaliex qed naħdmu flimkien ma' Global Citizen u mal-artisti. Għandi fiduċja fil-qawwa tagħhom li jlaqqgħu n-nies flimkien, li jimmobilizzaw l-enerġija tagħhom u li jiskattaw il-bidla. Għalhekk għada kun hemm! U flimkien, ejjew nibnu futur mingħajr corona għal kulħadd.” Fil-kunċert se jkun hemm prestazzjonijiet minn Chloe x Halle, Christine u the Queens, Coldplay, For Love Choir, J Balvin, Jennifer Hudson, J'Nai Bridges ma' Gustavo Dudamel, Los Angeles Philharmonic & YOLA (Youth Orchestra Los Angeles), Justin Bieber u Quavo, Lin-Manuel Miranda u għażla ta' membri mill-produzzjoni oriġnali ta' Broadway HAMILTON b'Jimmy Fallon & The Roots, Miley Cyrus, Shakira, Usher u Yemi Alade. Fis-summit, li se jwassal għall-kunċertt u li tista' ssegwi fuq is-sit web Coronavirus Global Response, se jkun hemm interventi mis-Segretarju Ġenerali tan-Nazzjonijiet Uniti António Guterres, mill-President ta' Franza Emmanuel Macron, mill-Kanċillier tal-Ġermanja Angela Merkel, mill-Prim Ministru tan-Norveġja Erna Solberg u mill-Prim Ministru tar-Renju Unit Boris Johnson. Mexxejja globali, artisti u promoturi, inklużi Nikolaj Coster-Waldau, Miley Cyrus, Angelique Kidjo u Ken Jeong se jieħdu sehem fit-taħdita wkoll. Se jipparteċipaw ukoll esperti u mexxejja tal-ħsieb, fosthom Brittany Packnett Cunningham, Melinda Gates, Dr. Vin Gupta, il-President tal-NAACP Derrick Johnson, id-Direttur Eżekuttiv ta' UN Women, Phumzile Mlambo-Ngcuka, Eddie Ndopu, Kate Upton u Justin Verlander. Iċċekkja minn fejn tista' ssegwi l-kunċert f'pajjiżek minn hawnhekk u isma' l-iSpotify playlist. Se jkunu wkoll imxandra dirett fuq is-sit web Coronavirus Global Response u fuq pjattaformi dinjin fosthom Apple Music & app Apple TV, Beats 1, Brut, Deezer, Insight TV, NBC News Now, The Roku Channel, TIDAL, Twitch, Twitter, Vodafone u Vodafone TV, Vogue Paris, Yahoo! u YouTube. SFOND Il-kampanja l-Għan Globali: Ningħaqdu għall-Ġejjieni tagħna tnediet fit-28 ta' Mejju taħt il-patroċinju tal-President Ursula von der Leyen. Il-kampanja, appoġġata minn Bloomberg Philanthropies, Bill & Melinda Gates Foundation u l-Wellcome Trust tiffoka fuq l-impatt tal-pandemija fuq l-aktar komunitajiet vulnerabbli u fuq li jiġi żgurat aċċess ekwu għal teknoloġiji affordabbli tal-coronavirus u li jissaħħu s-sistemi tas-saħħa kullimkien. Il-wegħdiet li se jitħabbru fis-27 ta' Ġunju se jappoġġaw lill-organizzazzjonijiet li ġejjin: ▪ Coalition for Epidemic Preparedness Innovations (CEPI) ▪ The Foundation for Innovative New Diagnostics (FIND) ▪ GAVI, the Vaccine Alliance ▪ The Global Fund to Fight AIDS, Tuberculosis and Malaria ▪ Therapeutics Accelerator ▪ UNITAID ▪ WHO's COVID-19 Solidarity Response Fund, imħaddem mill-Fondazzjoni tan-NU ▪ The International and Regional Response Network Il-kampanja l-Għan Globali: Ningħaqdu għall-Ġejjieni Tagħna hija appoġġata mill-Foundation Partners Bloomberg Philanthropies, Bill & Melinda Gates Foundation, Wellcome Trust, u Corporate Partners Citi, Procter & Gamble, SAP, Verizon u Vodafone. Il-kampanja hija riżultat importanti tal-Coronavirus Global Response, l-azzjoni globali għal aċċess universali għal vaċċin, trattament u ttestjar affordabbli tal-coronavirus. Hija r-risposta tal-Kummissjoni għas-sejħa globali għal azzjoni mnedija mill-Organizzazzjoni Dinjija tas-Saħħa mal-gvernijiet u mas-sħab fl-24 ta' April 2020, għal aċċess għal vaċċin tal-coronavirus kullimkien u għal kull min għandu bżonnu.